# Prova femenina de Pistola 25m als JJOO París 2024

La prova femenina de pistola a 25 metres als Jocs Olímpics de París 2024 serà l'11a edició de l'esdeveniment femení en unes Olimpíades. La prova es disputarà entre el 2 i el 3 d'agost de 2024 al Centre Nacional de Tir, a la ciutat de Chateauroux.
La tiradora russa Vitalina Batsarashkina és l'actual campiona de la disciplina olímpica, després de guanyar l'or als Jocs Olímpics de Tòquio 2020, per davant de la sud-coreana Kim Minjung i de la xinesa Xiao Jiaruixuan, qui van guanyar les medalles de plata i bronze respectivament.
L'equip de la República Popular de la Xina és el més guardonat, amb 2 medalles d'or, 3 de plata i 1 de bronze, en les 10 edicions que la prova de 25 metres de pistola d'aire ha estat present als Jocs Olímpics. La búlgara Mariya Grozdeva, amb 2 medalles d'or, és la tiradora més guardonada de la història de l'esdeveniment.

## Format

Les tiradores classificades han disminuït de les 44 que hi va haver a Tòquio, fins a les 28 que hi haurà en aquesta edició.
La competició començarà amb la fase de classificació, on participaran les 28 tiradores classificades. Totes elles dispararan 60 trets (30 en precisió i 30 més en mode ràpid). Les 8 atletes amb la millor puntuació passaran a la final que es desenvoluparà en 2 fases: Relleu 1 i Relleu 2, més el "Medal Match" (partida per la medalla). En cada relleu competiran 4 tiradores, que començaran des de 0 i faran 4 sèries de 5 trets cadascuna, en la fase ràpida de 3/7 segons per cada tret. El sistema de resultat serà d'"encert/error", amb una zona d'encert de 10,2 o superior. Un cop finalitzades les 4 sèries, les dues atletes amb menor puntuació seran eliminades i les dues millors tiradores de cada relleu passaran a la partida per la medalla.
Les 4 tiradores finalistes començaran de 0 de nou i hauran de tornar a disparar en 4 sèries de 5 trets cadascuna, amb el mateix format que en la fase de relleus. Quan acabin les 4 fases, la tiradora amb menys punts serà eliminada. Les 3 tiradores restants dispararan 2 sèries més cadascuna. L'atleta amb menys puntuació obtindrà la medalla de bronze. Les dues finalistes, dispararan dues sèries més de 5 trets cadascuna i es decidirà la medalla d'or i la de plata.

## Classificació

França, com a país amfitrió ja té assignada una plaça a la prova. Les 2 primeres places es van assignar en el Campionat d'Europa de 25 i 50m i les 4 places següents van ser assignades en el Campionat del Món de Rifle i Pistola de 2022. A partir d'aquí, les places s'assignaran en diferents tornejos i proves a nivell continental o mundial, que es disputaran entre el 2023 i el 9 de juny de 2024. Finalment entre les tiradors que encara no estiguin classificades, s'assignarà una plaça segons el rànquing mundial olímpic ISSF i dues més segons el criteri de places universals, per garantir la diversitat de les participants. Cal tenir en compte que cada país, podrà tenir com a màxim dues competidors a la prova.
| Esdeveniment | Data | Seu | Places | País | Atleta |
| País amfitrió | - | - | 1 | França | |
| Campionat d'Europa de 25m i 50m | 5 - 18 setembre 2022 | Breslau | 2 | Alemanya | Doreen Vennekamp |
| Campionat d'Europa de 25m i 50m | 5 - 18 setembre 2022 | Breslau | 2 | Polònia | Klaudia Bres |
| Campionat del Món de Rifle & Pistola | 12 - 25 octubre 2022 | Caire | 4 | Corea del Sud | Kim Jang-mi |
| Campionat del Món de Rifle & Pistola | 12 - 25 octubre 2022 | Caire | 4 | Bulgària | Antoaneta Kostadinova |
| Campionat del Món de Rifle & Pistola | 12 - 25 octubre 2022 | Caire | 4 | Xina | Chen Yan |
| Campionat del Món de Rifle & Pistola | 12 - 25 octubre 2022 | Caire | 4 | Iran | Hanieh Rostamian |
| Campionat de les Amèriques | 6 - 13 novembre 2022 | Lima | 1 | Estats Units | Katelyn Abeln |
| Jocs Europeus | 21 juny - 2 juliol 2023 | Cracòvia | 1 | Grècia | Anna Korakaki |
| Campionat del Món de Tir | 14 - 31 agost 2023 | Bakú | 4 | Ucraïna | Olena Kostevych |
| Campionat del Món de Tir | 14 - 31 agost 2023 | Bakú | 4 | Letònia | Agate Rasmane |
| Campionat del Món de Tir | 14 - 31 agost 2023 | Bakú | 4 | Tailàndia | Tanyaporn Prucksakorn |
| Campionat del Món de Tir | 14 - 31 agost 2023 | Bakú | 4 | Corea del Sud | Yang Ji-in |
| Campionat d'Àfrica de Tir | 1 - 10 octubre 2023 | Caire | 1 | Egipte | Nour Abbas Mohammed |
| Jocs Panamericans | 20 - 5 novembre 2023 | Santiago de Xile | 2 | Mèxic | Alejandra Zavala |
| Jocs Panamericans | 20 - 5 novembre 2023 | Santiago de Xile | 2 | Equador | Diana Durango |
| Campionat d'Àsia de Tir | 22 - 2 novembre 2023 | Changwon | 2 | Xina | Liu Rui |
| Campionat d'Àsia de Tir | 22 - 2 novembre 2023 | Changwon | 2 | Índia | Manu Bhaker |
| Campionat d'Oceania de Tir | 30 - 6 novembre 2023 | Brisbane | 1 | Austràlia | Siobhan Nicholls |
| Campionat d'Àsia de Rifle & Pistola | 5 - 18 gener 2024 | Jakarta | 2 | Índia | Rythm Sangwan |
| Campionat d'Àsia de Rifle & Pistola | 5 - 18 gener 2024 | Jakarta | 2 | Taipei | Wu Chia-ying |
| Campionat de les Amèriques | 31 març - 7 abril 2024 | Buenos Aires | 1 | | |
| Campionat d'Europa de 25m i 50m | Abril - maig 2024 | Osijek | 2 | | |
| Campionat de classificació | 11 - 19 abril 2024 | Rio de Janeiro | 2 | | |
| Rànquing mundial olímpic | 9 juny 2024 | - | 1 | | |
| Plaça universal | - | - | 1 | | |

## Medaller històric

| Posició | País | 1 | 2 | 3 | Total |
| 1 | Xina | 2 | 3 | 1 | 3 |
| 2 | Bulgària | 2 | 1 | 0 | 2 |
| 3 | Corea del Sud | 1 | 1 | 0 | 2 |
| 4 | Rússia | 1 | 0 | 1 | 1 |
| 5 | Grècia | 1 | 0 | 0 | 1 |
| 5 | Equip unificat | 1 | 0 | 0 | 1 |
| 5 | Unió Soviètica | 1 | 0 | 0 | 1 |
| 5 | Canadà | 1 | 0 | 0 | 1 |
| 9 | Alemanya | 0 | 2 | 0 | 2 |
| 10 | Mongòlia | 0 | 1 | 1 | 1 |
| 11 | Txèquia | 0 | 1 | 0 | 1 |
| 11 | Japó | 0 | 1 | 0 | 1 |
| 11 | Estats Units | 0 | 1 | 0 | 1 |
| 12 | Suïssa | 0 | 0 | 1 | 1 |
| 12 | Ucraïna | 0 | 0 | 1 | 1 |
| 12 | Azerbaidjan | 0 | 0 | 1 | 1 |
| 12 | Belarús | 0 | 0 | 1 | 1 |
| 12 | Iugoslàvia | 0 | 0 | 1 | 1 |
| 12 | Austràlia | 0 | 0 | 1 | 1 |

## Referències

* ↑ «Schedule Paris 2024» (en anglès). Paris 2024. [Consulta: 14 gener 2024].
* ↑ «Tokyo 2020 Shooting 25m Pistol Women Results» (en anglès). olympics.com.
* ↑ «Competition formats for shooting at the Olympic Games Paris 2024» (en anglès). ISSF. [Consulta: 14 gener 2024].
* ↑ «Rànquing mundial olímpic» (en anglès). ISSF. [Consulta: 14 gener 2024].
* ↑ «How to qualify for shooting at Paris 2024» (en anglès). olympics.com, Actualitzat 9 agost 2023.